Քիմ Դիլեյնի

Քիմ Դիլեյնի (կամ Քիմ Դելանի, , ), ամերիկացի դերասանուհի, որն առավել հայտնի է «Նյու Յորքի ոստիկանություն» հեռուստասերիալում խաղացած դերով, որը նրան 1997 թվականին բերել է «Էմմի» մրցանակ՝ «Երկրորդ պլանի լավագույն դերասանուհի դրամատիկական հեռուստասերիալում» անվանակարգում։ Նա նաև նկարահանվել է «Իմ բոլոր երեխաները», «Ֆիլադելֆիա» և «C. S. I.: Հանցագործության վայրը Մայամի» սերիալներում, իսկ 2007-2012 թվականներին Lifetime հեռուստաալիքի «Բանակային կանայք» սերիալում կատարել է գլխավոր դեր։

Կարիերա 
Քիմ Դիլեյնին իր կարիերան սկսել է «Իմ բոլոր երեխաները» ցերեկային սերիալով, որտեղ 1981-1984 թվականներին խաղացել է Ջենի Նելսոն Գարդների դերը։ Նա մրցանակ է ստացել որպես լավագույն առաջնաելույթ ունեցող, 1983 թվականին առաջադրվել Է «Էմմի» ցերեկային մրցանակի։ Հայտնի դառնալուց հետո Կիմ Դիլեյնին սերիալից հեռացել է ֆիլմերում նկարահանումների համար, որոնց թվում են եղել Էմիլիո Էստևեսի «Դա եղել է այն ժամանակ․․․ Դա կա և հիմա» և Չակ Նորիսի ««Դելտա» ջոկատը»։ 1989-1990 թվականներին նա «Ծառայողական գործուղում» սերիալում խաղացել է գլխավոր դերերից մեկը, իսկ հաջորդ մի քանի տարիներին հիմնականում գլխավոր դերեր է խաղացել տարբեր հեռուստաֆիլմերում։

1995 թվականին Կիմ Դիլեյնին սկսել է դետեկտիվ Դիանա Ռասելի դերը խաղալ «Նյու Յորքի ոստիկանություն» հեռուստասերիալում։ Սերիալը հիթ է դարձել և կարգադիր ոստիկանական շոուների ժանրում, իսկ Դիլեյնին լավ արձագանքներ է ստացել քննադատների կողմից, իսկ 1997 թվականին արժանացել է «Էմմի» մրցանակի՝ «Երկրորդ պլանի լավագույն դերասանուհի դրամատիկական հեռուստասերիալում» անվանակարգում, ինչպես նաև մրցանակի է առաջադրվել 1998-1999 թվականներին։ Նա նաև ստացել է մի շարք այլ պարգևատրումներ, ինչպես նաև երկու անգամ առաջադրվել է «Ոսկե գլոբուս» մրցանակի՝ հեռուստատեսային սերիալում կանացի լավագույն դերի համար և յոթ անգամ՝ ԱՄՆ կինոդերասանների գիլդիա մրցանակի համար։ 2001 թվականին նա լքել է շոուն, որպեսզի «Ֆիլադելֆիա» սերաիլում գլխավոր դեր խաղա, որը տևել է ընդամենը մեկ եթերաշրջան, չնայած այն շատ է սիրվել քննադատների կողմից։

2003 թվականին Քիմ Դիլեյնին կարճ ժամանակով վերադարձել է «Նյու Յորքի ոստիկանություն», իսկ հետո գլխավոր դեր է խաղացել «10,5 միավոր» և «10,5 միավոր։ Ապոկալիպսիս» մինի-սերիալներում։

2006 թվականին նա նկարահանվել է Սթիվեն Քինգի պատմվածքի հիման վրա ստեղծված «Գիշերային մղձավանջներ և ֆանտաստիկ ուրվական» մինի-սերիալում, իսկ հաջորդ տարի հրավիրված աստղ է եղել «Օրենք ու կարգ։ Հատուկ կորպուս» սերիալի երկու էպիզոդներում։

2007-2012 թվականներին Կիմ Դիլեյնիին «Բանակային կանայք» հեռուստասերիալում կատարել է Կլաուդի Ջոյ Հոլդենի՝ գլխավոր հերոսի դերը։ Նա սերիալը լքել է 2012 թվականին վեց եթերաշրջանից հետո։

Անձնական կյանք 
Քիմ Դիլեյնին ամուսնացել է երկու անգամ։ Որդին՝ Ջոն Ֆիլիպ Կորտեզեն, երկրորդ ամուսնությունից է։

2002 թվականին Դիլեյնին ձերբակալվել է Կալիֆոռնիայի Մալիբու քաղաքում, հարբած վիճակում մեքենա վարելու կասկածանքով այն բանից հետո, երբ հրաժարվել է ալկոթեստերային ստուգում անցնել։ Մեղադրող կողմի հետ ձեռք բերված պայմանավորվածությամբ՝  նա դատապարտվել է երկու տարվա պայմանական ազատազրկման։

Ֆիլմագրություն

Ծանոթագրություն

Արտաքին հղումներ 
 

Ամերիկացի կինոդերասանուհիներ
Ամերիկացի հեռուստատեսային դերասանուհիներ
Ամերիկացի հեռուստատեսային դերասաններ
1958 ծնունդներ
Ֆիլադելֆիա քաղաքում ծնվածներ
Ամերիկացի դերասաններ
Ամերիկացի կինոդերասաններ
Դերասանուհիներ այբբենական կարգով
Ամերիկացի մոդելներ
«Էմմի» մրցանակի դափնեկիրներ